ไอเดียน่ารัก! Jack Johnson แจกแก้วน้ำลดโลกร้อนกลางคอนเสิร์ต
 ยังจำศิลปินเจ้าของบทเพลงสุดชิลล์อย่าง Better Together ในปี 2010 และ Upside Down ในปี 2009 ได้หรือเปล่า แจ็ก จอห์นสัน (Jack Johnson) นักร้อง นักแต่งเพลง ที่เคยคว้าอันดับ 1 บนชาร์ตบิลบอร์ดมาแล้ว นอกจากความสามารถด้านดนตรี เขายังขึ้นชื่อเรื่องความรัก(ษ์)โลกอย่างหนัก เกลียดการใช้พลาสติกเป็นที่สุด และยังเป็นตัวตั้งตัวตีในการรณรงค์เพื่อการใช้สิ่งแวดล้อมอย่างยั่งยืน ถึงขั้นจัดตั้งมูลนิธิ Johnson Ohana Charitable Foundation และ the Kōkua Hawaii Foundation ร่วมกับภรรยา เพื่อหารายได้มาช่วยเหลือสิ่งแวดล้อมโดยเฉพาะ Photo: lh5.googleusercontent.com เคยไหมที่หลังจบคอนเสิร์ต เราจะต้องเดินเหยียบกองแก้วพลาสติกที่ทิ้งเละเทะเกลื่อนคอนเสิร์ต แจ็กเป็นหนึ่งคนที่ไม่ชอบเห็นภาพแบบนี้สุดๆ เขาเคยให้สัมภาษณ์กับ Rolling Stone ว่า หลังโชว์จบเขาจะมองเห็นทะเลพลาสติก หรือกองขยะที่เกิดจากแก้วน้ำพลาสติกต่อหน้าต่อตาทุกครั้ง ในฐานะที่เขาอยู่ในวงการที่สร้างขยะเยอะขนาดนี้ ก็รู้สึกผิดและคิดว่าตัวเองก็มีส่วนร่วมรับผิดชอบ นั่นทำให้ในโชว์คอนเสิร์ตครั้งล่าสุดของเขาที่เมืองแคลิฟอร์เนีย แจ็กปิ๊งไอเดียสุดเก๋ แจกแก้วน้ำที่ทำจากสเตนเลสพร้อมลวดลายสุดเท่ให้กับคนที่มาในงาน Santa Barbara Bowl ไปแบบฟรีๆ แถมแก้วใบนี้ยังใช้แลกเป็นเครื่องดื่มใดๆ ก็ได้ในงาน และได้รับส่วนลด 1 ดอลลาร์สำหรับการรีฟิลน้ำครั้งถัดไปอีกด้วย นี่คือความตั้งใจล้วนๆ ที่เขาต้องการจะลดการใช้แก้วพลาสติกตามงานคอนเสิร์ตให้หมดไปPhoto: @jackjohnson/TwitterPhoto: www.goodnewsnetwork.org นี่ไม่ใช่ครั้งแรกที่เขาพยายามจะสอดแทรกความคิดรักษ์โลกเข้าไปในงานคอนเสิร์ต เพราะทุกครั้งที่มีงานติดต่อเข้ามา แจ็กจะทำสัญญากับพื้นที่จัดงานนั้นๆ ว่าต้องส่งเสริมการอนุรักษ์ธรรมชาติ และสิ่งแวดล้อมแบบยั่งยืนในงาน ไม่เช่นนั้นเขาก็จะไม่ยอมไปเล่นโชว์ อย่างเช่น จะต้องมีการรีไซเคิลขยะในงาน 100% และติดตั้งหลอดไฟประหยัดพลังงานในทุกส่วนของงานด้วยPhoto:boatinternational.com และเมื่อเดือนกุมภาพันธ์ 2017 แจ็กยังร่วมมือกับกลุ่มนักวิทยาศาสตร์ ออกเดินทางไปยังมหาสมุทรแอตแลนติกเหนือ เพื่อถ่ายทำภาพยนตร์สารคดีเกี่ยวกับขยะพลาสติกในท้องทะเลชื่อว่า The Smog of the Sea พร้อมทำเพลงประกอบเองด้วย ซึ่งหนึ่งในนั้นคือเพลง Fragments แนวเพลงที่เหมาะฟังริมทะเลและมิวสิกวิดีโอที่มักถ่ายทำที่ทะเลของแจ็ก จอห์นสัน ไม่ใช่แค่การสร้างภาพให้เท่เท่านั้น แต่เขาตั้งใจทำหน้าที่สร้างแรงบันดาลใจให้แฟนเพลงหันมาอนุรักษ์สิ่งแวดล้อมและธรรมชาติรอบตัวอย่างจริงจังอีกด้วย ถือว่าเป็นศิลปินที่เท่ทั้งลุคและจิตใจจริงๆภาพยนตร์สารคดี The Smog of the Sea เพลงประกอบภาพยนตร์สารคดี Fragments 
คอนเสิร์ตครั้งล่าสุดของเขาที่เมืองแคลิฟอร์เนีย แจ็ก จอห์นสัน (Jack Johnson) ปิ๊งไอเดียสุดเก๋ แจกแก้วน้ำที่ทำจากสเตนเลส พร้อมลวดลายสุดเท่ให้กับคนที่มาในงาน Santa Barbara Bowlและเมื่อเดือนกุมภาพันธ์ 2017 แจ็กยังร่วมมือกับกลุ่มนักวิทยาศาสตร์ ออกเดินทางไปยังมหาสมุทรแอตแลนติกเหนือ เพื่อถ่ายทำภาพยนตร์สารคดีเกี่ยวกับขยะพลาสติกในท้องทะเลชื่อว่า พร้อมทำเพลงประกอบเองด้วย ซึ่งหนึ่งในนั้นคือเพลง 